OpenLLM-France/wikimedia huggingface dataset:
# Crotalus atrox

Crotalus atrox és una espècie de rèptil vipèrid que viu al sud d'Amèrica del Nord. És la serp més perillosa dels Estats Units. És també conegut pel nom comú de "cascavell diamantada de l'oest","cascavell diamant" o simplement "cascavell" o "escurçó de cascavell" doncs normalment és l'espècie més comuna als territoris on aquesta dispersa.

## Descripció

Aquest animal és un depredador altament especialitzat, sent pertanyent a la família Viperidae, les serps més avançades evolutivament parlant. Té una longitud de més de dos metres, la qual cosa la converteix en una de les serps més grans del subcontinent nord-americà. És corpulenta i pesada. A seva boca hi ha una llengua forcada. L'esquena està decorada amb dibuixos de diamants (d'aquí ve el nom comú), i el seu cos acaba en un cascavell format per segments que es van afegint en cada muda. Els exemplars joves no posseeixen cascavell.
Al cap hi ha els ulls, els detectors de calor, les fosses nasals, l'òrgan de Jacobson i els ullals, amb un potent verí.

## Hàbits

Aquesta serp viu en terrenys àrids, com a deserts i prades. Per tant, és d'hàbits terrestres. S'alimenta d'aus, llangardaixos i mamífers. És pacífica, però si la hi provoca pot mossegar i injectar verí extremadament tòxic, encara que primer adverteix amb el so del seu cascavell. El verí pot matar a animals molt majors que ella. Causa moltes morts humanes a l'any, la qual cosa la fa la serp més perillosa d'Amèrica del Nord. En alimentar-se, espera que el verí mati a la seva presa abans d'empassar-la-hi..

## Reproducció

Els joves triguen 3 o 4 anys a madurar sexualment. Aquestes serps són ovovivípares.
# Huracà Igor

L'huracà Igor fou un cicló de la temporada d'huracans de l'Atlàntic de 2010 que va assolir la categoria 4 en l'escala d'huracans de Saffir-Simpson i, per la magnitud dels danys que va provocar, té un nom que no es repetirà segons les convencions de la Llista de noms dels ciclons tropicals.

## Història meteorològica

A principis de setembre de 2010 es va identificar a l'Àfrica una ona tropical que s'endinsava a l'Atlàntic amb risc de convertir-se en una forta tempesta. El Centre Nacional d'Huracans la va batejar com a Igor el dia 8Pasch, Richard. «Tropical Storm Igor». National Hurricane Center. [Consulta: 22 agost 2015]., però des d'aquell moment es va afeblir a causa del cisallament del vent. Quan aquest va cessar, la tempesta es va convertir en un huracà (dia 12 de setembre), que s'anava enfortint ràpidament.
El seu centre feia 27 km i els vents van arribar a assolir els 250 km/h mentre es movia fent girs, formant una espècie de gran C per l'oceà Atlàntic. Malgrat els canvis en la temperatura de l'aigua del mar, Igor va mantenir la seva força en apropar-se a Terranova, on arribà el dia 21 de setembre, causant una enorme destrucció. Posteriorment es va afeblir mentre es desplaçava a Groenlàndia fins que va ser absorbit per un cicló extratropical.

## Conseqüències

La mar de fons va provocar que dues persones morissin ofegades al Carib mentre Igor s'aproximava a terres americanes. A Haití, que encara estava afectat pel terratrèmol del gener, centenars de persones van haver de deixar els seus campaments de refugiats per la intensitat del vent i les pluges. En altres illes del Carib els serveis de prevenció van impedir que causés víctimes mortals i es van minimitzar els danys, concentrats sobretot en línies elèctriques i arbres caiguts.
Una persona va morir als Estats Units per haver sortit a practicar surf tot i els avisos de les autoritats. Els pitjors efectes, però, tingueren lloc al Canadà, on el servei meteorològic va subestimar la força de l'huracà. Les pluges torrencials i les onades de més de 25 metres arrasaren diverses poblacions costaneres, destruint-hi cases i carreteres. Els rius es van desbordar, causant inundacions i obligant a evacuar els residents de les zones adjacents. Més de 50.000 persones es van quedar sense corrent elèctric i 150 pobles van quedar aïllats diversos dies fins que els serveis d'emergències van poder normalitzar la situació, amb ajuda de l'exèrcit. El govern canadenc va demanar la retirada del nom Igor pels danys patits pel país, la segona vegada que demanava una cosa així des del pas de l'huracà Juan el 2003.
# Cantó de Fresnay-sur-Sarthe

El cantó de Fresnay-sur-Sarthe és un cantó francès del departament de Sarthe, situat al districte de Mamers. Té 12 municipis i el cap es Fresnay-sur-Sarthe.

## Municipis

* Assé-le-Boisne
* Douillet
* Fresnay-sur-Sarthe
* Moitron-sur-Sarthe
* Montreuil-le-Chétif
* Saint-Aubin-de-Locquenay
* Saint-Georges-le-Gaultier
* Saint-Léonard-des-Bois
* Saint-Ouen-de-Mimbré
* Saint-Paul-le-Gaultier
* Saint-Victeur
* Sougé-le-Ganelon

## Història

Llista dels consellers generals successius :
| Data d'elecció | Identitat | Partit |
| 1945-1976 | Henry Bizot | RI |
| 1976-1982 | Jean Riant | Divers droite |
| 1982-1994 | Henri-Jacques de Caumont-La Force | Divers droite |
| 1994-2001 | Pierre Chesnier | PS |
| 2001- | Fabienne Labrette-Ménager | RPR, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 9.010 | 8.695 | 8.619 | 8.395 | 7.722 | 7.660 | 8.246 |
| A partir de 1990: Població sense dobles comptes |||||||
# Puig Cabrit

El Puig Cabrit és una muntanya de 398 metres que es troba al municipi de Roses, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Julen Amézqueta Moreno

Julen Amézqueta Moreno (Estella, 12 d'agost de 1993) és un ciclista navarrès, professional des del 2016.
En el seu primer any com a professional, va ser seleccionat per participar en el Giro d'Itàlia.

## Palmarès

* 2014
** 1r a la Clàssica Ciutat de Torredonjimeno
** Vencedor d'una etapa a la Volta a Castelló
* 2015
** 1r a l'Ereñoko Udala Sari Nagusia
** 1r a la Santikutz Klasika
** 1r a la Volta a Portugal del Futur i vencedor d'una etapa
* 2017
** Vencedor d'una etapa a la North Cyprus Cycling Tour

### Resultats al Giro d'Itàlia

* 2016. 112è de la classificació general
* 2017. 99è de la classificació general

### Resultats a la Volta a Espanya

* 2020. 50è de la classificació general
* 2021: 43è de la classificació general
Referències
* ↑ «Museo del Ciclismo - Julen AMEZQUETA» (en italià). ONLUS®, Museo del Ciclismo Associazione Culturale.. [Consulta: 18 desembre 2024].
* ↑ «18ª Giro Italia: Trentin pesca en río revuelto» (en castellà). ciclo21, 26-05-2016. [Consulta: 18 desembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Tossal dels Jugadors

El Tossal dels Jugadors és una muntanya de 1.943 metres que es troba al municipi de Cava, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Parpori

Parpori (o Parpondi) fou un estat tributari protegit del tipus zamindari al tahsil de Drug al districte de Raipur a les Províncies Centrals. Tenia una superfície de 83 km² i una població el 1881 de 6.950 habitants repartits en 24 pobles. El sobirà era un gond. La capital era Parpori a 21° 35′ N, 81° 16′ E﻿ / ﻿21.583°N,81.267°E﻿ / 21.583; 81.267

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Neocolonialisme

El neocolonialisme, és el control i la tutela que segueixen exercint les potències colonials, sobre les seves antigues colònies. La descolonització no va suposar independència econòmica per als països anomenats subdesenvolupats, sinó que els estats imperialistes es van encarregar d'organitzar l'economia i la política mundial, de manera que es conservés l'explotació colonial. El neocolonialisme seria l'herència del colonialisme històric i alhora, la continuïtat del sistema capitalista globalitzador.
Aquesta nova fase, permet seguir amb la submissió (avui en dia sense una ocupació i control directe), sinó més aviat a través de complexes estratègies econòmiques i polítiques. «La tendència profunda del capitalisme s'ha obert camí i avui l'expansió ja no requereix l'annexió de territoris i el seu recer dins de fronteres nacionals. Avui l'expansió capitalista salta les fronteres i envaeix els territoris sense necessitat de conquerir i annexió».
La descolonització que suposadament inaugurava l'aparició de països lliures i sobirans, va suposar que els territoris colonitzats se sumissin en una situació de dependència econòmica i política més dependent que mai. En un context en què el flux de mercaderies i persones traspassa tots els límits territorials, la divisió entre països centrals i perifèrics ha arribat a la seva màxima expressió.
Per assolir l'objectiu de la mundialització del sistema capitalista, les potències han entramat organismes que possibiliten l'hegemonia política, econòmica i militar, d'una manera més subtil que en l'època del colonialisme. Se segueix implantant la ideologia colonitzadora a través del pretext de missió civilitzadora o simplement reafirmant la seva posició en les relacions de poder actuals. La inserció dels països subdesenvolupats en el mercat mundial té un format perifèric, de manera que tot i la riquesa de recursos naturals que puguin tenir, es troben sumits en una situació de pobresa absoluta.
La usurpació de territoris aliens impulsada per fins econòmics i de poder, té conseqüències de tota classe en els països explotats. L'arribada de les multinacionals ha suposat el deteriorament de l'ecosistema per i per a les exportacions massives, de manera que ha estat la naturalesa la que s'ha hagut d'adaptar a l'home. Entre les conseqüències socials, la globalització capitalista ha suposat també la globalització cultural, mutilant les tradicions i maneres de viure autòctons.
A la política neocolonialista de les potències imperialistes, s'oposa el moviment d'alliberament nacional amb el suport dels països socialistes.
«Els països desenvolupats estan en una posició en què poden utilitzar, en el seu benefici i per multitud de canals, els recursos dels països del Tercer Món. Aquest és el fonament de l'ordre econòmic mundial. Als ulls de la majoria de la humanitat es presenta com un ordre tan caduc i injust com el colonialisme de què arrenqueu l'origen i essència».

## Referències

* ↑ Vidal Villa, 1998.
# Farancia abacura

Farancia abacura és una espècie de rèptil inofensiu i semi-aquàtic de la família Colubridae i subfamília Xenodontinae. Habita en el sud-est dels Estats Units.
# Isarda

Isarda fou un estat tributari protegit de l'Índia, jagir feudatari de Jaipur, format per 70 pobles. La capital Isarda és a la riba del riu Banas a uns 100 km al sud-est de Jaipur (ciutat), i disposava d'una ciutadella o fort, estan rodejada per una muralla; la població eren d'uns centenars de persones.
El jagir es va fundar a l'inici del segle XVII, per obra de Jhujhar Singh, thakur de Raisar i ancestre del clan rajawat. El 6 d'abril de 1730 va morir el thakur Koju Ram; posteriorment apareixen al govern Raghunath Singh i el seu fill Pratap Sing; va morir el 1892 sense fills, havent adoptat a un parent llunyà de nom Kunwar Balwant Singh que el va succeir el 1893 amb el nom de Sawai Singh; va tenir com successor al seu fill Bahadur Singh que no va tenir fills; va adoptar a unnebot, Jagat Singh, nascut el 15 d'octubre de 1949, que el va succeir però ja sense poder.

## Referències

* ↑ «Genealogia». Arxivat de l'original el 2009-05-26. [Consulta: 27 setembre 2009].
# Cantó de Le Lude

El cantó de Le Lude és un cantó francès del departament de Sarthe, situat al districte de La Flèche. Té 9 municipis i el cap es Le Lude.

## Municipis

* Chenu
* Dissé-sous-le-Lude
* La Bruère-sur-Loir
* La Chapelle-aux-Choux
* Le Lude
* Luché-Pringé
* Saint-Germain-d'Arcé
* Savigné-sous-le-Lude
* Thorée-les-Pins

## Història

Llista dels consellers generals successius :
| Data d'elecció | Identitat | Partit |
| 1945-1949 | M. Hérin | Divers droite |
| 1949-1964 | François de Nicolaÿ | CNIP |
| 1964-1985 | Guy de Nicolaÿ | RI, després UDF |
| 1985- | Louis-Jean de Nicolaÿ | UDF, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 8.844 | 8.795 | 8.743 | 9.110 | 8.895 | 8.761 | 8.750 |
| A partir de 1990: Població sense dobles comptes |||||||
# Puig de Can Llosa

El Puig de Can Llosa és una muntanya de 507 metres que es troba entre els municipis de Darnius i de Sant Llorenç de la Muga, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alessio (equip ciclista)

L'equip Alessio va ser un equip ciclista italià de ciclisme en ruta, anteriorment conegut amb el nom de Ballan. Va competir entre 1998 i 2004. El 2005, una part de l'estructura va anar a formar el nou Liquigas-Bianchi.

## Principals resultats
### Clàssiques

* París-Roubaix de 2004: Magnus Bäckstedt

### A les grans voltes

* Giro d'Itàlia
** 6 participacions (1998, 1999, 2000, 2001, 2002, 2003, 2004)
** 3 victòries d'etapa:
*** 2 el 2001: Pietro Caucchioli (2)
*** 1 el 2003: Fabio Baldato
** 0 classificacions secundàries:
* Tour de França
** 2 participació (2002, 2003, 2004)
** 0 victòries d'etapa:
** 0 classificacions secundàries:
* Volta a Espanya
** 5 participacions (2000, 2001, 2002, 2003, 2004)
** 2 victòries d'etapa:
*** 2 el 2002: Angelo Furlan (2)
** 0 classificacions secundàries:

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius II són la segona divisió dels equips ciclistes professionals.
| Temporada | Classificació per equips | Millor ciclista en la classificació individual |
| 1998 | 23è | Rodolfo Ongarato (124è) |
| 1999 | 2n (GSII) | Gilberto Simoni (26è) |
| 2000 | 9è (GSII) | Endrio Leoni (147è) |
| 2001 | 1r (GSII) | Alexandr Shefer (92è) |
| 2002 | 14è | Laurent Dufaux (45è) |
| 2003 | 12è | Andrea Noe (32è) |
| 2004 | 20è | Franco Pellizotti (44è) |

## Referències

* ↑ «Alessio» (en francès). memoire-du-cyclisme. [Consulta: 18 desembre 2024].

## Enllaços externs

* Classificacions UCI 1995 a 2008 Arxivat 2011-08-19 a Wayback Machine.
# Tossal dels Pallers

El Tossal dels Pallers és una muntanya de 1.699 metres que es troba al municipi de les Valls d'Aguilar, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Peelwa

Peelwa fou un estat tributari protegit, una thikana feudatària de Jodhpur amb 4 pobles a la pargana de Falodi. Fou concedit el 1708 al thakur Udaibhan Singh, fill del thakur Devi Das de Pali (després de Kantalia) pel maharajà Ajit Singh de Jodhpur. Va morir el 1730 i el va succeir el seu fill Sahib Singh (1730-1758) que va lluitar a Gangwana el 1741 i va estar al costat del maharajà de Jodhpur en altres batalles posteriors. Va morir el 1758 i el va succeir el seu fill Lal Singh que es va aliar a Thakur Devi Singh de Pokhran contra el maharajà Vijai Singh de Jodhpur, i l'estat li fou confiscat i concedit al seu germà Thakur Shoor Singh el 1762. El 1765 va rebre un feu del meharajà de Bharatpur; el 1777 el maharajà de Jodhpur el va perdonar però no va voler prendre Peelwa al seu germà i Lal Singh no va acceptar un altre estat. Shoor Singh va governar del 1762 al 1783. A la seva mort el 1783 a la batalla d'Umarkot l'estat fou repartit entre el seu fill i el de Lal Singh.

## Llista de tahkurs (branca de Lal)

* Thakur CHAIN SINGH 1783-
* Thakur NAWAL SINGH ?-1808
* Thakur AAS KARAN 1808-?
* Thakur MEGH SINGH
* Thakur JAWAHAR SINGH

## Llista de tahkurs (branca de Shoor)

* Thakur KHINVKHARAN 1783-1816
* Thakur MADAN SINGH 1816-1847 (fill)
* Thakur JEEVRAJ SINGH 1847-1853 (fill)
* Thakur ABHAI SINGH 1853-1885 (fill)
* Thakur SULTAN SINGH 1885-1910 (fill)
* Thakur INDRA SINGH 1910-1942 (fill)
* Thakur MADHAV SINGH 1942-1954 (+1964)

## Referències

* Genealogia Arxivat 2010-03-11 a Wayback Machine.
# Cees Bal

Cornélius Cees Bal (Kwadendamme, 21 de novembre de 1951) va ser un ciclista neerlandès que fou professional entre 1972 i 1979. Els seus èxits més importants foren la victòria al Tour de Flandes de 1974 i una etapa a la Volta a Espanya de 1979.
El seu cunyat Cees Priem també fou ciclista professional.

## Palmarès

* 1972
** Vencedor d'una etapa de la Milk Race
** 1r de l'Omloop van de Baronie
* 1973
** 1r al Circuit des frontières
** 1r a l'Etoile des Espoirs i vencedor d'una etapa
** 1r a Essen
** Vencedor de 2 etapes del Dauphiné Libéré
** Vencedor d'una etapa del Tour d'Indre-et-Loire
* 1974
** 1r del Tour de Flandes
** 1r del Tour de l'Aude
** 1r a De Pinte
** Vencedor d'una etapa de la Setmana Catalana
* 1975
** Vencedor d'una etapa del Tour de l'Aude
** 1r a Kloosterzande
* 1976
** 1r a Stekene
** 1r a Woerden
* 1977
** 1r a Santpoort
** 1r a Sas van Gent
* 1978
** Campió dels Països Baixos dels 50 km pista
** 1r a Ridderkerk
* 1979
** Vencedor d'una etapa de la Volta a Espanya

### Resultats al Tour de França

* 1974. Abandona (16a etapa)
* 1977. 51è de la classificació general

### Resultats al Giro d'Itàlia

* 1976. 82è de la classificació general

### Resultats a la Volta a Espanya

* 1978. Abandona
* 1979. 45è de la classificació general. Vencedor d'una etapa

## Referències

* ↑ «BAL Cees» (en francès). Memoire du cyclisme. [Consulta: 23 desembre 2024].

## Enllaços externs

* Fitxa de Cees Bal a sitiodeciclismo.net
# Llangardaix de collaret

El llangardaix de collaret (Crotaphytus collaris) és una espècie de sauròpsid (rèptil) escatós de la família Crotaphytidae. Habita en el sud dels Estats Units i el nord de Mèxic.
# Jacobabad

Jacobabad ({sindi جیکب آباد) és una ciutat i municipi del Sind, Pakistan, capital del districte de Jacobabad i la taluka o tehsil de Jacobabad, situada a 28° 17′ N, 68° 29′ E﻿ / ﻿28.283°N,68.483°E﻿ / 28.283; 68.483. Està regada pels canals Rajh Wah i Budhu Wah La població el 2002 era de 152.600 habitants. La població el 1901 era de 10.787 (incloent el quarter militar amb uns 3000) i el 1881 de 15.352 (7.365 a la ciutat i la resta als quarters militars)
Fou fundada el 1847 pel general John Jacob, comandant de la Cavalleria del Sind, en el lloc en què hi havia el poble de Khangarh; Jacob va morir allí el 1858 deixant la seva casa i la seva tomba com a monuments destacats; la municipalitat es va constituir el 1875. el 1887 es va construir la Victoria Tower (amb rellotge) al centre de la ciutat. Sota domini britànic fou capital del districte de la Frontera del Sind Superior (Upper Sind Frontier District) a la presidència de Bombai. Es diu que té les temperatures més altres d'Àsia el mesos entre abril i setembre (entre 49 i 55 graus de màxima al juny). L'aeroport de Jacobabad està proper al límit amb la província del Balutxistan i inclou base militar (Shahbaz) que fou utilitzada pels americans en l'operació d'ocupació de l'Afganistan coneguda com a "Llibertat Duradora" (2002-2004).
La taluka tenia una superfície el 1901 de 1191 km² i població el 1881 de 35.545 persones amb 4 "tapas" i 51 pobles, i el 1901 de 64.972 persones, estant formada per la ciutat i 85 pobles; està regada pel canal Begari i les seves branques.

## Bibliografia

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Cantó d'Anòt

El cantó d'Anòt és un cantó francès del departament dels Alps de l'Alta Provença, situat al districte de Castelana. Té 7 municipis i el cap és Anòt.

## Municipis

* Anòt
* Brau
* Lo Fugeiret
* Mealhas
* Sant Beneset
* Ubraia
* Vergons

## Història

Llista dels consellers generals successius :
| Data d'elecció | Identitat | Partit |
| 1961-1979 | M. Faissole | PS |
| 1979-1992 | Yves Bono | Divers droite, després Divers gauche |
| 1992- | Jean Ballester | Divers droite |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.428 | 1.604 | 1.473 | 1.632 | 1.715 | 1.666 | 1.802 |
# Puig de Castellets

El Puig de Castellets és una muntanya de 128 metres que es troba al municipi del Port de la Selva, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ceylin del Carmen Alvarado

Ceylin del Carmen Alvarado (Cabrera, Llombardia, 6 d'agost de 1998) és una ciclista holandesa, que combina tant la carretera com el ciclocròs.
En el seu palmarès hi destaca un títol mundial de ciclocròs l'any 2020 i dues medalles d'or i plata al campionat europeu.

## Palmarès en ciclocròs

* 2018–2019
** Campiona d'Europa sub-23
** Campiona dels Països Baixos sub-23
** Campiona de la Copa del món sub-23
** Campiona del Superprestige sub-23
* 2019-2020
** Campiona del món
** Campiona d'Europa sub-23
** Campiona dels Països Baixos
** Campiona de la Copa del món sub-23
** Campiona del Superprestige
** Campiona del Superprestige sub-23
** Campiona del Trofeu DVV Verzekeringen
* 2020-2021
** Campiona d'Europa
* 2022-2023
** Campiona del Superprestige
* 2023-2024
** Campiona de la Copa del món
** Campiona del Superprestige

## Palmarès en ruta
### Resultats a les Grans Voltes
#### Giro d'Itàlia

2024: 58a posició

## Referències

* ↑ «Mundial CX Élite (F): Alvarado, nueva campeona del mundo» (en castellà). Cilo21, 01-02-2020. [Consulta: 6 novembre 2022].

## Enllaços externs

* Fitxa a procyclingstats.com
# Turó de Pradal

El Turó de Pradal és una muntanya de 1.943 metres que es troba al municipi de Les Valls de Valira, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya